Συγκριτική αξιολόγηση μικροδιείσδυσης μίας σύνθετης ρητίνης bulk fill σε κοιλότητες V ομάδος με διαφορετικές παραμέτρους παρασκευής και επεξεργασίας
Creators: name: Τζίμας, Κωνσταντίνος Λεωνίδα
Publisher: name: Aristotle University of Thessaloniki
Year: 2019
Subjects: Er,Cr:YSGG λέιζερ
Σύνθετη ρητίνη ενιαίας πλήρωσης
Μικροδιείσδυση
Er,Cr:YSGG laser
Bulk fill resin based material
Microleakage

description: Στόχο της μελέτης αποτελεί ο έλεγχος μικροδιείσδυσης μίας σύνθετης ρητίνης bulk fill σε κοιλότητες V ομάδος με διαφορετικούς τρόπους παρασκευής κοιλότητας και επεξεργασίας οδοντικών επιφανειών. 45 τρίτοι γομφίοι που εξήχθησαν για λειτουργικούς και ορθοδοντικούς λόγους, διαιρέθηκαν σε πέντε πειραματικές ομάδες. Δυο κοιλότητες V ομάδος παρασκευάσθηκαν σε κάθε δόντι, οπότε και δημιουργήθηκαν 90 κοιλότητες στο σύνολο. Τα όρια κάθε κοιλότητας εδράστηκαν επί υγιούς αδαμαντίνης. Ως αποκαταστατικό υλικό χρησιμοποιήθηκε μία σύνθετη ρητίνη bulk fill. Στην ομάδα 1, η παρασκευή κοιλότητας πραγματοποιήθηκε με τη βοήθεια διαμαντιού σε χειρολαβή υψηλών ταχυτήτων υπό συνεχή καταιονισμό ύδατος. Στη συνέχεια ακολούθησε επιλεκτική αδροποίηση της αδαμαντίνης με ορθοφωσφορικό οξύ 37% για 30 δευτερόλεπτα. Μετά την έκπλυση και το στέγνωμα των οδοντικών επιφανειών από το οξύ, τοποθετήθηκε στρώμα συνδετικού παράγοντα σύμφωνα με τις οδηγίες του κατασκευαστή. Στην ομάδα 2, η παρασκευή των κοιλοτήτων πραγματοποιήθηκε με διαμάντι με τη διαφορά ότι οι οδοντικοί ιστοί αδροποιήθηκαν με το Er,Cr:YSGG laser στις κατάλληλες ρυθμίσεις. Ακολούθησε η τοποθέτηση συνδετικού παράγοντα σύμφωνα με τις οδηγίες του κατασκευαστή. Στην 3η ομάδα η παρασκευή κοιλοτήτων πραγματοποιήθηκε με Er,Cr:YSGG laser. Οι οδοντικές επιφάνειες δεν υφίστανται κάποια άλλη επεξεργασία, πέραν της άμεσης τοποθέτησης συνδετικού παράγοντα. Τα δείγματα της 4ης ομάδας παρασκευάστηκαν με Er,Cr:YSGG laser και ακολούθησε επιλεκτική αδροποίηση αδαμαντίνης με ορθοφωσφορικό οξύ 37%. Ακολούθησε τοποθέτηση συνδετικού παράγοντα. Τέλος, στην ομάδα 5, η παρασκευή κοιλοτήτων και η αδροποίηση πραγματοποιήθηκαν με Er,Cr:YSGG laser, με διαφορετικές ρυθμίσεις για την κάθε ενέργεια. Για την επεξεργασία των ομάδων 2 έως 5 χρησιμοποιήθηκε ένα παλμικό Er,Cr:YSGG laser με μήκος κύματος 2780 nm. Μετά από την έμφραξη των κοιλοτήτων με τη σύνθετη ρητίνη bulk fill ακολούθησε λείανση και στίλβωση των αποκαταστάσεων Το σύνολο των δοντιών αποθηκεύτηκε σε αποσταγμένο νερό στους 37°C για 24 ώρες και ακολούθησε θερμοκύκλωση Μετά από τη θερμοκύκλωση ακολούθησε στέγνωμα των δοντιών. Τα ακρορρίζια των δοντιών αποφράχθηκαν με κερί και η επιφάνεια κάθε δοντιού επαλείφθηκε με δύο στρώσεις βερνικιού έως και 1 χιλιοστό από τα περιφερικά όρια της αποκατάστασης. Ακολούθησε εμβάπτιση των δοντιών σε 2% κυανό του μεθυλενίου για 24 ώρες σε θερμοκρασία δωματίου. Κατόπιν τα δόντια ξεπλύθηκαν προσεκτικά, εγκιβωτίστηκαν σε εποξυ-ρητίνη και σε κάθε δόντι δημιουργήθηκαν τομές παράλληλες ως προς τον επιμήκη άξονα με παρειουπερώια και παρειογλωσσική κατεύθυνση με μικροτόμο σκληρών ιστών Όλες οι τομές μελετήθηκαν στο στερεοσκοπικό μικροσκόπιο. Τα αποτελέσματα της τεχνικής διείσδυσης χρωστικών προέκυψαν με τη βοήθεια τυποποιημένου συστήματος βαθμονόμησης της μικροδιείσδυσης από 2 ανεξάρτητους εξεταστές. Σύμφωνα με τα αποτελέσματα της μελέτης, η χρήση λέιζερ για παρασκευή κοιλότητας ακολουθούμενη από αδροποίηση είτε με οξύ είτε με λέιζερ, αποτελεί αξιόπιστη εναλλακτική στην αποκαταστατική οδοντιατρική.
description: The purpose of this study was to compare the effect of Er,Cr:YSGG laser irradiation versus dental bur in class V cavities restored with a bulk fill resin based material by the use of different etching procedures. 45 extracted 3rd molars were used for this in vitro study. Class V restorations were prepared both on the buccal and lingual side of each specimen. The specimens were divided in five groups. In group 1the preparation of the cavities was conducted by the use of a diamond bur and selective acid etching with phosphoric acid 37% of enamel followed. In group 2 the cavity preparation was accomplished by the use of a diamond bur and Er,Cr:YSGG laser irradiation was used for tissue conditioning, In group 3 the cavity preparation was performed by the use of Er,Cr:YSGG laser, without any further etching procedures. The specimens of group 4 were prepared by the use of Er,Cr:YSGG laser and selective acid etching of enamel followed. Lastly, in group 5 both cavity preparation and etching were performed by the use of Er,Cr:YSGG laser with different parameters for each action. All teeth were sealed with an all-in-one adhesive system and restored with a bulk fill material. After grinding and polishing, the specimens were stored in distilled water and thermocycled. Dye penetration technique was performed. The specimens were cleaned and longitudinally sectioned aiming to be observed under a stereomicroscope. The data were analyzed using the IBM SPSS Statistics 25 software. Significance level is set at p&lt;0.05. One specimen of each group was observed under the Scanning Electron Microscope (SEM). The highest microleakage values were detected in Group 3 and are statistical significant (p&gt;0.05). Significantly lower microleakage values were detected to the other four groups. Although diamond bur and acid etching is proved to be the gold standard in restorative dentistry, Er,Cr:YSGG irradiation is a reliable alternative approach for cavity preparation and enamel modification.